रविवारच्या कुंभमेळ्यातून महाबळेश्वर ओलांडून बाहेर पडणं म्हणजे खिंड लढवण्याइतकं कठीण काम होतं. पण आज दिवसभरात घेतलेल्या अनुभवांच्या शिदोरीने उर्जेचं काम केलं आणि महाबळेश्वर - पुणे हा प्रवासही आनंदाने झाला. हर्षलसारख्या भन्नाट दोस्ताची साथही हा अनुभव समृद्ध करून गेली आणि त्याच्या ड्रायव्हिंग स्कीलचं कोडकौतुक तर करावंच लागेल. खरं तर सह्याद्रीच्या अंतरंगात असलेला खजिना शोधायला हा जन्मही पुरायचा नाही. पण रोजच्या रहाटगाडग्यातून थोडासा वेळ स्वत:साठी काढावा आणि मनाची कवाडं रोज नव्याने उघडावीत हेच सह्याद्री आपल्याला शिकवत असतो… नाही का ???